钦定古今图书集成/明伦汇编/人事典/第075卷 > 性理会通 > 《王风有兔爰爰三章》
## 钦定古今图书集成/明伦汇编/人事典/第075卷 > 性理会通 > 《王风有兔爰爰三章》

周室衰微，诸侯背叛，君子不乐其生而作此诗。

有兔爰爰，雉离于罗。我生之初，尚无为。我生之后，逢
此百罹。尚寐无吪！

有兔爰爰，雉离于罦。我生之初，尚无造；我生之后，逢
此百忧。尚寐无觉。

有兔爰爰，雉离于罿。我生之初，尚无庸；我生之后，逢
此百凶。尚寐无聪！